L 139/126
MT
Id-Danimarka Fornitur tas-servizzi tan-navigazzjoni bl-ajru kkonċernat
Naviair
Il-Ġurnal Uffiċjali tal-Unjoni Ewropea
18.5.2022
Miri dwar l-effettività tal-ġestjoni tas-sikurezza, espressi bħala livell ta’ implimentazzjoni, li jvarjaw mil-livell A sa D tal-EASA Objettiv tal-ġestjoni tas-sikurezza
2021
2022
2023
2024
Politika u objettivi tas-sikurezza
C
C
C
C
Ġestjoni tar-riskju għas-sikurezza
B
C
D
D
Assigurazzjoni tas-sikurezza
B
C
C
C
Promozzjoni tas-sikurezza
B
C
C
C
Kultura tas-sikurezza
B
C
C
C
(11)
Fir-rigward tal-abbozzi tal-miri tas-sikurezza proposti mid-Danimarka għall-fornitur tas-servizzi tan-navigazzjoni bl-ajru (Naviair), il-Kummissjoni sabet li l-livell tal-mira tal-prestazzjoni mal-Unjoni kollha huwa ppjanat li jintlaħaq fl-2023 fir-rigward tal-objettiv tal-“ġestjoni tar-riskju għas-sikurezza”, filwaqt li għall-“objettivi tal-ġestjoni għassikurezza” l-oħrajn, il-miri tal-prestazzjoni lokali jilħqu l-livell tal-mira tal-prestazzjoni mal-Unjoni kollha għal kull sena kalendarja mill-2021 sal-2024, minbarra l-“politika u l-objettivi tas-sikurezza”, fejn il-livell tal-mira talprestazzjoni mal-Unjoni kollha jkun ippjanat li jintlaħaq għal kull sena kalendarja tal-perjodu referenzjarju.
(12)
Il-Kummissjoni tinnota li l-abbozz tal-pjan tal-prestazzjoni mressaq mid-Danimarka jistabbilixxi miżuri għal Naviair biex jintlaħqu l-miri lokali tas-sikurezza, bħall-implimentazzjoni tar-rekwiżiti ta’ konformità imposti mirRegolament ta’ Implimentazzjoni tal-Kummissjoni (UE) 2017/373 (6), kif ukoll l-aħjar prattiki deskritti millManwali tal-Ġestjoni tas-Sikurezza tal-ICAO, ta’ CANSO u tal-Eurocontrol.
Madankollu, il-Kummissjoni tqis li jenħtieġ li jiġu pprovduti aktar dettalji dwar il-miżuri previsti matul il-monitoraġġ tas-snin li fadal tal-RP3.
(13)
Abbażi tas-sejbiet stabbiliti fil-premessi (11) u (12), u meta jitqies li l-miri tal-prestazzjoni tas-sikurezza mal-Unjoni kollha stabbiliti fid-Deċiżjoni ta’ Implimentazzjoni (UE) 2021/891 iridu jintlaħqu sal-aħħar sena tal-RP3, jiġifieri l-2024, jenħtieġ li l-abbozzi tal-miri inklużi fl-abbozz tal-pjan tal-prestazzjoni tad-Danimarka jiġu vvalutati bħala konsistenti mal-miri tal-prestazzjoni mal-Unjoni kollha fil-qasam ewlieni tal-prestazzjoni tas-sikurezza.
Valutazzjoni tal-abbozzi tal-miri tal-prestazzjoni fil-qasam ewlieni tal-prestazzjoni tal-ambjent
(14)
Fir-rigward tal-qasam ewlieni tal-prestazzjoni tal-ambjent, ġiet ivvalutata l-konsistenza tal-miri mressqin midDanimarka rigward l-effiċjenza tat-titjir medja orizzontali en route tat-trajettorja reali abbażi tal-kriterju stabbilit filpunt 1.2 tal-Anness IV tar-Regolament ta’ Implimentazzjoni (UE) 2019/317.
Għaldaqstant, il-miri proposti li jinsabu fl-abbozz tal-pjan tal-prestazzjoni tad-Danimarka tqabblu mal-valuri referenzjarji rilevanti tal-effiċjenza tattitjir orizzontali en route stabbiliti fil-Pjan ta’ Titjib tan-Network Ewropew tar-Rotot (“ERNIP”) disponibbli fiż-żmien tal-adozzjoni tal-miri tal-prestazzjoni riveduti mal-Unjoni kollha għall-RP3, jiġifieri fit-2 ta’ Ġunju 2021.
Dik il-valutazzjoni saret filwaqt li tqiesu ċ-ċirkostanzi lokali u ġiet ikkomplementata mir-rieżami tal-miżuri ppjanati biex jintlaħqu l-miri tal-ambjent skont il-punt 2.1(a) tal-Anness IV tar-Regolament ta’ Implimentazzjoni (UE) 2019/317.
(6) Ir-Regolament ta' Implimentazzjoni tal-Kummissjoni (UE) 2017/373 tal-1 ta’ Marzu 2017 li jistabbilixxi r-rekwiżiti komuni għallfornituri ta' servizzi fil-ġestjoni tat-traffiku tal-ajru/tas-servizzi tan-navigazzjoni bl-ajru u funzjonijiet oħrajn tan-netwerk tal-ġestjoni tat-traffiku tal-ajru u s-sorveljanza tagħhom, iħassar ir-Regolament (KE) Nru 482/2008, ir-Regolamenti ta' Implimentazzjoni (UE) Nru 1034/2011, (UE) Nru 1035/2011 u (UE) 2016/1377 u jemenda r-Regolament (UE) Nru 677/2011 (ĠU L 62, 8.3.2017, p. 1).